recursal/SuperWikiNEXT-32B huggingface dataset:
**Olav Knutsen Tønder** (født 7. desember 1926 i Fresvik i Leikanger, død 25. februar 2000 i Dyrdal i Aurland) var en norsk professor i medisin, kjent for sine bidrag til immunologisk forskning.

Han studerte ved Universitetene i Bergen og Oslo, ferdig utdannet cand.med. (lege) i 1954. Etter turnus i Bergen og Ølen jobbet han fra 1955 i Bergen ved Gades Institutt. Han virket også ved Broegelmanns mikrobiologiske institutt, der han i 1962 tok sin dr.med. (doktorgrad) og ellers var leder i tyve år. Han ble i 1964 dosent ved Universitetet i Bergen og i 1973 professor samme sted innen *immunologi*. Av utenlandsopphold nevnes State University of New York i Buffalo og som gjesteprofessor ved University of Kansas. 

Tønder jobbet på 60-tallet med reumatisme og *Waalers reaksjon*, oppkalt etter patologen Erik Waaler (1903–97). For dette fikk han i 1968 en belønning fra revmatikerforeningen. I 1985 fikk han den første Meltzerprisen fra sin arbeidsgiver, for sin fremragende forskning. I 1988 bosatte han seg på familiegården Drægo i Dyrdal ved Nærøyfjorden i Aurland kommune, der han drev med sau og omkom i en ulykke med traktor.

Han var sønn av Knut Thomassen Tønder (1891–1968) og Gjertrud Olsdatter Breili (1894–1983). Faren var av Tønder (slekt).

Referanser
----------

1. ↑  *En pioner er borte*, nekrolog skrevet av kolleger, gjengitt i Bergens Tidende den 2. mars 2000.
2. 1 2  *"Immun" miljøskaper runder ny milepæl* i Aftenposten den 6. desember 1986.
3. ↑  Atle Pedersen, *Professorens fabelaktige bondeliv* i Bergens Tidende den 7. desember 1996.
4. ↑  Olav Knutsen Tønder Arkivert 13. mars 2016 hos Wayback Machine. hos *Min slektshistorie*.

|  |  |
| --- | --- |
| Oppslagsverk/autoritetsdata | VIAF **·** CiNii
 |
**Yuanmoumennesket** (*Homo erectus yuanmouensis*, kinesisk: *Yuanmou yuanren* 元谋猿人 eller *Yuánmóurén* 元谋人) er betegnelsen på noen små fossiliserte overkjevetenner (incisorer) som ble funnet i 1965 av geologen Fang Qian i Shangnabang i fylket Yuanmou i den sørkinesiske provinsen Yunnan. Grunnet deres likheter med funnene i Zhoukoudian av Pekingmennesket blir de – likesom Jianshimennesket – tilordnet *Homo erectus*.

Funnets alder er uavklart, ettersom det ikke har latt seg fastslå med god nok nøyaktighet hvilket aldersskikt i utgravningsfeltet det tilhørte. I nærheten av funnstedet er det områder som er blitt datert til å være ca. 1,7 millioner år gamle. Men andre funn, med dyrefossiler, i samme område, kan på sin side åpne for at funnstedet har gjennomgått vesentlige omkalfatringer slik at noen dypereliggende funn faktisk er eldre enn de ovenforliggende. Anslag der man har tatt med i betraktning andre funnsteder med *Homo erectus* i Asia fremmer en hypotese om at dette funnet kunne være mellom 600.000 til 500.000 år gammelt.

Funnstedet ble i 1982 satt på Kinas liste over verneverdige kulturminner.

Referanser
----------

1. ↑  C. Hu: *Ape-man teeth from Yuanmou, Yunnan.* Acta Geologica Sinica, Band 1, 1973, S. 65–71
2. ↑  University of New England Arkivert 2. oktober 2006 hos Wayback Machine.: Oversikt ved prof. Peter Brown, Chair of Palaeoanthropology, School of Human and Environmental Studies

Litteratur
----------

* Zhao Guoxing og andre: *Yuanmou ren*, Kunming: Yunnan renmin chubanshe 1984

Eksterne lenker
---------------

* Yuanmou Man Site[*død lenke*]
**Yuan Shao** (kinesisk: 袁绍 (forenkla); 袁紹 (tradisjonell); pinyin: *Yuán Shào*; høflighetsnavn: *Benchu* (本初); født ca. 154 i Luoyang i dagens Henan i Kina, død 28. juni 202) var en mektig kinesisk krigsherre på slutten av Han-dynastiet og de tre rikers tid. Han hadde sin maktbase i det gamle Jizhou.

Liv og virke
------------

### Bakgrunn

Yuan Shao nedstammet fra adelsfamilien Yuan, hvis medlemmer siden det første århundre e.Kr. hadde innehatt høyere embeder i det keiserlige byråkrati.

### Hærfører

Kart over slaget ved Guandu (antagelig Cao i rødt og oransje; Yuan i grønt)
I 180-årene ble han kommandant for en enhet i den keiserlige garde, og i 188 ble han en av de åtte viktigste offiserer i general He Jins hær.

Han kontrollerte de nordlige territoriene av oldtidens Kina under den massive borgerkrigen mot slutten av Han og begynnelsen av de tre rikers tid. Yuan var også den eldre broren til Yuan Shu, en krigsherre som kontrollerte området rundt Huai He, selv om de to ikke hadde noe godt forhold til hverandre. 

Heeter keiser Lings død i året 189 ble Yuan Shao en av forbundsfellene til general He Jin i borgerkrigen som brøt ut. Etter at He Jin ble myrdet den 22. september 189 stormete Yuan Shao det keiserlige palass og massakrerte ca. 2.000 hoffolk tilhørende motfraksjonen. Yuan Shao var til denne tid blitt en de mektigste krigsherrene, og han ledet en allianse av krigsherrer mot den tyranniske Dong Zhuo, som holdt keiser Xian som gissel i Luoyang, i 190 og 191], men de mislyktes på grunn av motsetninger seg imellom. 

I 200 startet han et felttog mot den rivaliserende krigsherren Cao Cao, men han ble knust i slaget ved Guandu. Selv om Cao Cao først var sjanseløs mot Yuan Shaos tårn, hvorfra hans bueskyttere sendte haglestrømmer av piler over Wei-styrkene, klarte Cao Cao å fremskaffe seg artilleri i løpet av natten, og slik knude befestningene og nedkjempe Yuan Shaos styrker. Deretter kom Yuan på defensiven mot Cao Cao, og gjenvant aldri initiativet. I 201 fulgte nok et nederlag i slaget ved Cangting (i det som i dag er Yanggu fylke i Shandong).

Året etter, i 202, døde an av sykdom i Ye. 

Yuans Shaos ubesluttsomhet og hans manglende vilje til å lytte til sine rådgiveres råd er vanligvis regnet som grunnen til at han ble beseiret til tross for hans mektige familiebakgrunn og geografiske fordeler.

Referanser
----------

1. ↑   Trove, oppført som Shao Yuan, Trove person-ID 1409454, besøkt 9. oktober 2017[Hentet fra Wikidata]
2. ↑   pantheon.world, besøkt 9. oktober 2017[Hentet fra Wikidata]

Litteratur
----------

* Rafe de Crespigny: *A biographical dictionary of Later Han to the Three Kingdoms (23–220 AD)*. Brill, 2007. s. 1009. ISBN 978-90-04-15605-0.
**Noida** (hindi: नोएडा (Nōēḍā)), forkortelse for **Naveen ("ny" på hindi) Okhla Industrial Development Authority**, er et område som styres av New Okhla Industrial Development Authority (også kalt **NOIDA** eller **New Okhla**) og ligger omtrent 20 km sørøst for New Delhi. Noida ligger dermed rett utenfor hovedstadsområdet. Området er administrassjonssentrum i distriktet Gautam Buddha Nagar i den indiske delstaten Uttar Pradesh. Noida er en såkalt *census town* og ble grunnlagt den 19. april 1976. Denne dagen blir i dag feiret som "Noidadagen". I 2001 hadde området 293 908 innbyggere. 

Sanjay Gandhi satte opp området som en del av en urbanisering under den kontroversielle unntakstilstanden (1975–1977). Byen ble opprettet under UP Industrial Area Development Act. Den har førsteklasses bekvemmeligheter og regnes som en av de mer moderne forstedene til Delhi i hovedstadsområdet. Området er også hjem til Noida Film City (Noida filmby).

Distriktet Gautam Buddha Nagars administrative hovedkvarter ligger i den nærliggende byen Surajpur, men mannen med den høyeste offentlige stillingen (District Magistrate, distriktets sorenskriver) er bosatt i Noida. Byen er en del av Noida-Dadri Vidhan Sabha (delstatsforsamling) valgkrets og Gautam Budh Nagar Lok Sabha (parlamentarisk) valgkrets.

Geografi
--------

Noida ligger gjennomsnittlig 200 moh. og grenser i vest og sørvest til elven Yamuna, i nord og nordvest til Delhi, i nordøst til byene Delhi og Ghaziabad og i nordøst, øst og sørøst til Hindon-elven. Noida faller i nedslagsfeltet til Yamuna-elven, og ligger på det gamle elveleiet. Jordsmonnet er leiraktig og rikt på næringssalter. Det er egnet for dyrking av sesongavhengige grønnsaker, korn som hvete og avlinger som sukkerrør. Med den raske urbaniseringen har grønnsaker og frukt blitt de viktigste avlingene. Området har tørre løvtrær som saltre, shesham og teak.

Demografi
---------

Ved folketellingen i 2001 hadde Noida en befolkning på 293 908 innbyggere. Av disse var 55 % menn og 45 % kvinner. Gjennomsnittlig lesekyndighet var 80 %, noe som var mye høyere enn landsgjennomsnittet på 59,5 %. Av mennene var det 84 % som kunne lese, mens 78 % av kvinnene var lesekyndige. 14 % av Noidas befolkning var barn under 6 år. 

Noida har i dag har en befolkning på mer enn 500 000 innbyggere, spredt over et område på 203,16 km². Rundt 50 % av innbyggerne pendler til og fra Delhi hver dag på grunn av arbeid.

Referanser
----------

1. ↑  "Census of India 2001: Data fra 2001-folketellingen, inkludert byer, landsbyer og tettsteder (provisoriske)". Census Commission of India. Arkivert fra original den 16. juni 2004. Besøkt 1. november 2008.

Eksterne lenker
---------------

* Offisielt nettsted Rediger på Wikidata

* (en) Noida – kategori av bilder, video eller lyd på Commons Rediger på Wikidata
 (engelsk)
* (en)  Noida hos Wikivoyage
* Noida Police (engelsk)
* Noida portal Arkivert 2. juni 2009 hos Wayback Machine. (engelsk)

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Försvarsmaktens specialförband** (FM SF) er den svenske Försvarsmaktens hovedkvarter for spesialstyrker og deres ledelse.

Historie
--------

Försvarsmaktens første spesialavdeling, Särskilda skyddsgruppen (SSG), ble opprettet i 1994 av Överbefälhavaren. I 2000 ble Försvarsmaktens specialförband opprettet, med ledelse for å utvikle aktiviteten. Den skulle ledes av sjefen for den strategiske ledelsen, stabsressurser fra Operative insatsledningen (OPIL) og SSG samt deler av Fallskärmsjägarskolan (1. Fskjkompaniet). 1. Fskjkompaniet er forgjengeren til FJS Insatskompani (IK), som ble dannet i 2003, og FJS Insatskompani ble i sin tur erstattet av Särskilda Inhämtningsgruppen i 2007.

I 2011 ble SSG og SIG slått sammen og dannet Särskilda operationsgruppen (SOG).

Organisasjon
------------

### Specialförbandsledningen

Specialförbandsledningen (SFL) er forlagt ved Högkvarteret i Stockholm.

### Särskilda operationsgruppen

Särskilda operationsgruppen (SOG) er en kampavdeling forlagt i Karlsborgs garnison.

### Specialoperationsförbanden

Specialoperationsförbanden (FM SOF) er støttende enheter forlagt ved ulike avdelinger.

| Emblem | Avdeling | Funksjon |
| --- | --- | --- |
|  | Särskilda fallskärmsenheten (SFE) |  |
|  | Särskilda helikoptergruppen (SHG) | Transport, understøttelse, rekognosering samt etterretningsinnhenting. |
|  | Sektionen för operativ teknik (SOT) | Teknisk støtte og kompetanse innen data, radioteknikk samt IT. |
|  | Särskilda sambandsenheten (SSE) | Sambandspersonell. |
|  | Sjötransportenheten (STE) | Taktiske sjøtransporter, ildstøtte og transport av sårede. |
|  | Särskilda transportflyggruppen (STG) | Strategiske og taktiske transporter. |
|  | Särskilda logistikenheten (SLE) |  |

I tillegg finnes spesialenheter for sanitet.

Eksterne lenker
---------------

* Specialförband på Forsvarsmaktens nettsted
**Noguera Pallaresa** er en 154 km lang elv i Catalonia i Spania. Den har utspring ved *Era Font d'era Noguereta* i kommunen Naut Aran (Arandalen) om lag 1 860 meter over havet, og bare noen hundre meter fra kilden til Garonne. Mens Garonne renner mot Atlanterhavet, renner Noguera Pallaresa mot elva Segre og munner ut i denne elven fra høyre like etter Camarasareservoaret (Noguera), og havner til slutt i Middelhavet. 

Noguera Pallaresa er demmet opp flere steder, og foruten Talarn er de største reservoarene La Torrasa (mellom Esterri d'Àneu og La Guingueta d'Àneu i Pallars Sobirà), Sant Antoni (overfor Talarn i Pallars Jussà), Terradets (i kommunen Àger i Noguera) og Camarasa (like før samløpet med Segre). Alle disse har installert vannkraftverk.

Regnet ovenfra og nedover, er de største anleggene:

* Talarn-demningen
* Terradets-demningen
* Camarasa-demningen
* *Segre*
* San Lorenz-demningen
* *Lerida (Lleida) by*
* Utxesa-demningen
* *Ebro*

|  |  |
| --- | --- |
| Oppslagsverk/autoritetsdata | VIAF **·** GeoNames
 |
Intarsia / Marketeri med innlagt perlemor.  Foto: Svein Harkestad 
Intarsia. De mørkere fargetonene i kronbladene fremkommer ved at finérbitene er dyppet forsiktig ned i glovarm sand. Dette gir dybdevirkningen i blomstene.  Foto: Svein Harkestad 
**Intarsia** er en håndverksteknikk og en kunstform hvor man legger 1 millimeter tynne finérark fra ulike typer tre sammen for å skape mønster på et møbel. Det kan også brukes til å lage frittstående bilder. Ved å skjære gjennom parvise lag (minst 2) med ulik finér får man de innvendige og utvendige bitene som så legges sammen fra annenhvert lag. Dette medfører at man alltid får minst 2 ulike «bilder», det ene motsatt av det andre hva gjelder farge og/eller tresort. Disse bildene av sammenlagt finér fineres ned på underlaget på faglig måte av snekkeren.

Marketeri/Marquetry (markering) heter den tilsvarende teknikken som brukes til å felle metall eller perlemor inn i tre, og ved tremosaikk. 

Parquetry heter teknikken hvor det kun brukes langsgående finér. Men også her brukes tremosaikk og dekorbånd. Jf. dagens parkettgulv.

En spesialist på intarsia kalles dekupør. Intarsia kan også utføres av en ebenist (kunstsnekker), eller en møbelsnekker. 

Teknikkene er svært gamle og stammer fra Orienten og Egypt og de har vært mye brukt i møbler i de ulike stilperiodene i Europa fra og med barokken.

* Røroskunstneren Sverre Sollie brukte intarsia på flere utsmykninger av norske jernbanestasjoner.
* Christopher Severin Knag i Bergen var en møbelsnekker som drev mye med intarsia på sine møbler.

Referanser
----------

Litteratur
----------

* Roberts, Judy Gale; *Intarsia – artistry in wood, Intarsia artistry : 12 projects for every occasion*. Fox Chapel Publishing Co. , East Petersburg, Pa. 2000 ISBN 1-56523-096-5 (h.)
* Threadgold, Lawrence (edited by David Arscott); *Beginning picture marquetry*. Guild of Master Craftsman Publications, Lewes, East Sussex 2002 ISBN 1-86108-234-7

Eksterne lenker
---------------

* (en) Intarsia – kategori av bilder, video eller lyd på Commons Rediger på Wikidata
* Gamle teknikker på Høgskolen i Oslo
* En intarsiasnekker i Nittedal
* Intarsia - oppslagsverket oVe, artikkel av Ine Merete Baadsvik, Bergen Byarkiv.

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** NKC
 |
Kartskisse over føderale stater (i grønt) og enhetsstater (i blått)
En **føderasjon** (også kalt en **føderalstat** eller en **forbundsstat**) er en stat bestående av delvis autonome, men ikke fullstendig suverene, delstater med separate regjeringer og til dels egen lovgivning. Føderasjoner skiller seg fra enhetsstater ved at den utøvende og lovgivende makt er delt mellom en sentralregjering og delstatene. 

Suvereniteten er delt mellom de to nivåene, og delstatenes makt vil normalt være sikret gjennom en konstitusjon som ikke kan endres uten samtykke fra begge nivåer. Konstitusjonen vil avgjøre hvilke typer av vedtak som kan treffes av de respektive nivåene. Det vil normalt være slik at det er sentralregjeringen som har ansvar for forholdet til andre stater. 

Eksempler på føderasjoner er Tyskland, USA og Sveits mens Norge og Frankrike er eksempler på sentralstater. Begrepet *konføderasjon* betegner en løsere allianse enn føderasjoner. Mens en føderasjon er en forbundsstat, er en konføderasjon et statsforbund, der suvereniteten er lagt til medlemmene.

Forbundsrepublikker
-------------------

Forbundsrepublikk er en føderal republikk der delstatene er medlemmer av forbundsrepublikken.[]

Eksempler på forbundsrepublikker:

* Tyskland
* Østerrike
* USA fra 1787
* Brasil
* Mexico
* Russland
* India  fra 1947
* Etiopia
* Mikronesiaføderasjonen
* Nigeria
* Pakistan
* Sveits

Eksempler på historiske forbundsrepublikker:

* Weimarrepublikken 1918/19–1934/35[]
* Jugoslavia 1945–2003 (og Serbia og Montenegro (2003–2006))
* Tsjekkoslovakia 1968–1992[]

Se også
-------

* Føderalisme

Referanser
----------

1. ↑  CH: Confoederatio Helvetica - Switzerland - Information Arkivert 30. mars 2015 hos Wayback Machine.. Swissworld.org. Retrieved on 2013-07-12.
2. ↑  CH: Confoederatio Helvetica - Switzerland - Information Arkivert 30. mars 2015 hos Wayback Machine.. Swissworld.org. Retrieved on 2013-07-12.

Kilder
------

* «forbundsstat», fra *Store norske leksikon*

Eksterne lenker
---------------

* (en) Federación – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** HDS **·** NDL **·** NKC
 |
**Integrated NATO Air Defense System** *(Integrert luftforsvarssystem i NATO)* eller **INADS** var NATOs svar på Sovjetunionens utvikling av langtrekkende bombefly på 1950-tallet. Behovet for å opprettholde et troverdig forsvar i en tid da tidligvarsling og avskjæringstid var sterkt redusert førte til utviklingen av et forbedret luftforsvarssystem.

Utviklingen ble godkjent av NATOs militærkomité i desember 1955. Systemet skulle etableres i alle fire luftforsvarsregioner under ledelse av SACEUR (Øverste allierte sjef i Europa). Fra begynnelsen i 1956 var radardekningen utvidet til å dekke hele Vest-Europa med 18 radarstasjoner. Denne delen av systemet var fullført i 1962. Systemet ble da det ble knyttet til eksisterende nasjonale radarstasjoner kalt *NATO Air Defense Ground Environment (NADGE)*.

I 1972 besto NADGE av 84 radarstasjoner og andre tilknyttede kontroll- og varslingsstasjoner (CRC-er). Det nåværende systemet kalles Luftkommando- og kontrollsystemet (ACCS).

Fra 1960 ble NATO-landene enige om å plassere alle sine luftforsvarssystemer under kommando av SACEUR i tilfelle av krig. Disse styrkene omfattet kommando- og kontrollsystemer, radarinstallasjoner og bakke-til-luft-enheter (SAM) såvel som avskjæringsjagere.

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Troglops albicans*** (Linnaeus 1767) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den finnes lengre sør i Europa. Den er ikke registret i Norge.

Utseende
--------

Kroppen er 3 millimeter lang. Den er en blåsvart bille, bare kantene av brystskjoldet og rotleddene i antennene, samt fram- og mellombeina er noe rødgule. Hunnens hode er helt svart, mens hannen har gult forhode og svart bakhode. Hodet med de noe utstående fasettøynene er bredere enn brystet. Antennene er festet noe foran fasettøynene, de har elleve ledd. Oversiden med en kort, utydelig og ganske spredt finere liggende behåring (krever forstørrelse). Brystskjoldet er smalere i bakkanten enn på midten og bredere enn det er langt. Avsmalningen bakover går i en buktet linje, ikke rettlinjet. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd, bortsett fra hos hannene, som har fire ledd.

Levevis
-------

*Troglops albicans* lever på trær, særlig lind og eik. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 68. (344 sider) ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker
---------------

* (en) *Troglops albicans* i Encyclopedia of Life Rediger på Wikidata

* (en) *Troglops albicans* i Global Biodiversity Information Facility Rediger på Wikidata

* (en) *Troglops albicans* hos NCBI Rediger på Wikidata

* (en) *Kategori:Troglops albicans* – bilder, video eller lyd på Wikimedia Commons Rediger på Wikidata
* *Troglops albicans* - Fauna Europaea - om europeiske dyr
**Tongguan** eller **Tong-passet** (tradisjonell kinesisk: 潼關; forenklet kinesisk: 潼关) var et tidligere fjellpass med en festning som lå sør for elvemøtet mellom Wei og Gulelven, i det som nå er Tongguan fylke i provinsen Shaanxi i Kina. 

Passet var en viktig flaskehals hvorfra det var mulig å beskytte Xi'an og den omliggende Guanzhongregionen fra angrep fra den nordkinesiske slette. Tongpassets befestninger ble bygd i 196 e.Kr. av krigsherren Cao Cao mot slutten av Han-dynastiets tid. Fortet var sete for Tongguan fylke. Det ble revet i 1960-årene i forbindelse med anlegget av Sanmenxiareservoaret.

Historie
--------

Den tidlige kinesiske sivilisasjon hadde sin vugge i områdene rundt elvene Weis, Luos og Gulelvens dalfører gjennom løsplatået før de rant ned til «barbarene» som behersket Den nordkinesiske slette. Staten Qin befestet Hangupasset øst for Tongguan som sin østligste grenseutpost, og det fortsatte å beskytte det kinesiske kjerneområde fra angrep under Qin- og Han-dynastiene. 

Under det østlige Han-dynasti som etterfulgte Wang Mangs kortlivede Xin-dynastiet snudde vaktholdet ved Hangu helt rundt og var nå grensevernet som beskyttet Luoyang ute på slettelandet mot angrep fra vest. Men fra og med tiden for slaget ved Tongguan i 211, overtok Tongguan fra Hangu-passet som det viktigste strategiske forsvarspunkt mellom Guanzhongområdet og den nordkinesiske slette. 

Under Tang var det fallet av Tongguan til An Lushans opprørsstyrker som direkte førte til erobringen av hovedstaden Chang'an (nå Xi'an i Shaanxi).

Referanser
----------

1. ↑  Chinese History - Tang Dynasty: The Rebellion of An Lushan
**Integrerte operasjoner** (IO) er i olje- og gassindustrien et samlebegrep for nye driftsformer, arbeidsprosesser og metoder som blir gjort mulig ved å ta i bruk nyvinninger innen IKT.

Innhold
-------

Et hovedfokus har vært bruken av samhandlingsrom, det vil si rom med kontinuerlige videokonferanser mellom land og offshore plattform og høyhastighets forbindelse for deling av data. Dette gjør det mulig å flytte flere arbeidsoppgaver fra plattformen til kontorer på land. Det blir også mulig å la f.eks eksperter på geologi stå tilgjengelig for flere plattformer samtidig eller at den landbaserte supporten overtas av en avdeling et annet sted på kloden under nattskiftet, slik at ingen på land går nattskift. 

Bruken av samhandlingsrom tvinger fram nye arbeidsprosesser, som sammen med IKT er det andre hovedfokuset i IO. Verktøy som videokonferanser og 3D-visualisering brukes også til å skape nye samarbeidsformer med team som er mer tverrfaglige enn tidligere. En typisk teknisk løsning er at visualiseringen tilpasses hver enkelt i gruppen, med fokus på geologiske strukturer i en versjon og brønnbaner i en annen.

IO trekkes også fram som en måte å integrere og koordinere underleverandører og samarbeidspartnere inn i offshore-operasjonene. Motivasjonen for IO er i hovedsak innsparinger gjennom at færre jobber offshore og en effektivisering i arbeidsprosessene. Landbaserte kontor styrker også rekrutteringen til industrien og gjør det lettere å holde på eldre arbeidskraft. Oljeindustriens landsforening anslo at 300 milliarder kroner kunne spares inn på norsk sokkel ved bruk av integrerte operasjoner

I beslutningsstøtte spiller også bedre datainnsamling på plattformen en rolle, for eksempel med sanntids målinger i borehullet mens man borrer. Båndbredden har her tidligere vært svært lav, noe som også har begrenset hvor mange instrumenter man kunne ha langs brønnbanen. Parallelt med datainnsamling og visualisering utvikles det også mer avanserte simuleringer av brønn og fjellformasjoner, både i sanntid og over lengre tidsperioder.

Kritikk
-------

Det har blitt rettet kritikk mot sikkerhetsaspektet ved nedbemanning på plattformene, om erfaring går tapt når arbeidsstokken krympes og om kjennskap til plattformen kan bygges opp fra land. En utfordring er å tilpasse HMS rutiner til IO. Andre ankepunkt er at den økte integrasjonen gjør virksomhetskritiske IT-systemer mer sårbare for angrep utenfra og at samhandlingsrom medfører en mer byråkratisk arbeidshverdag.

Navn
----

Navn og eksakt innhold varierer mellom bedrifter. Shell har brukt begrepet «smart fields» som opprinnelig henviste til fjernstyrte brønnventiler. BP har brukt «field» og «the future». eField og IField er andre ord, mens «integrerte operasjoner» er det foretrukne navnet hos Equinor og Oljeindustriens Landsforening.

Referanser
----------

1. ↑
2. ↑  Letter from the editor, Digital Energy Journal April/May 2008
3. ↑  «Arkivert kopi». Arkivert fra originalen 25. august 2007. Besøkt 15. januar 2009.
***Troglops cephalotes*** (Olivier 1790) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den finnes lengre sør i Europa, men er ikke registret i Norge.

Utseende
--------

Kroppen er 3 millimeter lang. Den er en blåsvart bille, bare kantene av brystskjoldet og rotleddene i antennene, samt fram- og mellombeina er noe rødgule. Hodet, som er hovedsakelig svart hos begge kjønn, har noe utstående fasettøynene, og er omtrent like bredt som brystet. Antennene er festet noe foran fasettøynene, de har elleve ledd. Oversiden med en kort, utydelig og ganske spredt finere liggende behåring (krever forstørrelse). Brystskjoldet er smalere i bakkanten enn på midten og bredere enn det er langt. Avsmalningen bakover går i en rett linje, ikke som en buktet linje. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd, bortsett fra hos hannene, som har fire ledd.

Levevis
-------

*Troglops cephalotes* lever på trær, særlig på blomster av lind. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 68-69. (344 sider) ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker
---------------

* (en) *Troglops cephalotes* i Global Biodiversity Information Facility Rediger på Wikidata

* (en) *Troglops cephalotes* hos Fauna Europaea Rediger på Wikidata

* (en) *Kategori:Troglops cephalotes* – bilder, video eller lyd på Wikimedia Commons Rediger på Wikidata
* *Troglops cephalotes* - Fauna Europaea - om europeiske dyr
Bilde med 2-bits tonedybde. Fargen på hver piksel er representert ved et tall; hvert tall svarer til en farge i paletten.
**Tonedybde** (**fargedybde**, **bitdybde** eller **pikseldybde**) brukes i datagrafikk for å angi det antall bits som representerer fargen på hver piksel i et bilde. Begrepet er også kjent som bits pr piksel (bpp).

Indekserte farger
-----------------

Ved relativt lav bitdybde svarer den lagra verdien for hver piksel til en indeks av forhåndsdefinerte farger i en fargepalett.

* 1-bits farge (21 = 2 farger) monokrom, ofte svart og hvitt
* 2-bits farge (22 = 4 farger)
* 4-bits farge (24 = 16 farger)
* 5-bits farge (25 = 32 farger) Original Amiga chipset
* 6-bits farge (26 = 64 farger) Original Amiga chipset
* 8-bits farge (28 = 256 farger) VGA med lav oppløsning, Super VGA, AGA
* 12-bits farge (212 = 4096 farger)

Farger i kanaler
----------------

Etter som antall bits øker, vil indekserte farger fra en palett kreve uforholdsmessig stor regnekapasitet. I stedet brukes direkte fargekoding, dvs. at det kodes separat for tre eller flere kanaler i en fargemodell.

F.eks. har RGB-modellen en kanal for rødt, en for grønt og en for blått. Med 8-bits tonedybde for hver kanal - til sammen 24 bit - vil en ha til rådighet 256 nyanser av rødt, 256 av grønt og det samme for blått. Det gir til sammen mulighet for 256 × 256 × 256 = 16 777 216 ulike fargenyanser. Da er en svært nær det antall ulike fargenyanser som det menneskelige øyet er i stand til å oppfatte.

* 1 bit1 bit
* 4 bits4 bits
* 8 bits8 bits
* 24 bits24 bits

Se også
-------

* Tonerekke
Våpenskjold
**Det europeiske akademi for vitenskap og kunst** (latin: *Academia Scientiarum et Artium Europaea*) ble grunnlagt i den østerrikske byen Salzburg i 1990 av den salzburgske hjertekirurgen Felix Unger, kardinal-erkebiskopen Franz König fra Wien og statsviteren og filosofen Nikolaus Lobkowicz.

Akademiet hadde i 2012 omtrent halvannet tusen europeiske vitenskapsmenn og kunstnere, hvorav 29 er nobelprisvinnere. Disse drøfter spørsmål som Europa og verden står overfor, i tidsskrifter. 

Medlemmene er innordnet i følgende syv kategorier:

I. Humaniora
II. Medisin
III. Kunst
IV. Naturvitenskap
V. Statsvitenskap, rettsvitenskap og økonomi
VI. Naturvitenskap og teknisk vitenskap
VII. Verdensreligioner

Se også
-------

* Alma Mater Europaea
* Europa-colleget

Referanser
----------

1. ↑  Felix Unger Arkivert 10. juni 2015 hos Wayback Machine. → president and founding member
2. ↑  Franz Cardinal König about the academy → history → founding member
3. ↑  Nikolaus Lobkowicz Arkivert 14. juli 2014 hos Wayback Machine. → honory president and founding member
4. ↑   → Organisation → Presidency/Senate/Deans

Eksterne lenker
---------------

* (en) Offisielt nettsted Rediger på Wikidata

* (en) European Academy of Sciences and Arts – kategori av bilder, video eller lyd på Commons Rediger på Wikidata
* Nettstedet til Alma Mater Europaea

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** NKC
 |
**Intel 8008** (kodenavn: **1201**) var en mikroprosessor som ble lansert av Intel i april 1972. 8008 ble bestilt av Computer Terminal Corporation for å brukes i Datapoint 2200 som var en programmerbar terminal. Brikken ble dog ikke brukt i terminalen fordi den ble levert for sent og ikke oppfylte CTCs ytelseskrav. En avtale mellom Intel og CTC tillot Intel å selge brikken til andre kunder.

De første versjonene av 8008 hadde en frekvens på 0,5MHz. Dette ble senere økt til 0,8MHz. Selv om prosessoren var litt tregere enn 4-bits 4004 og 4040, så prosesserte den 8 biter om gangen og kunne aksessere mye mer RAM. Denne gjorde at den faktisk var tre til fire ganger så rask som 4-bits-brikkene.

8008s instruksjonssett, som også ble brukt i Intels følgende CICS-prosessorer, var hovedsakelig bygd på CTCs design.

Brikken ble bygd med 18 pinner i en DIP-pakke. Den hadde en enkel 8-bits buss og trengte en vesentlig mengde eksterne logiske kretser for å virke. 14-bits adressen, som kunne aksessere 16KB minne, måtte bli koblet sammen av disse kretsene til et eksternt minneadresseregister. 8008 kunne aksessere 8 innporter og 24 utporter.

For styreenheter og dataterminaler var dette akseptabelt, men det var for innviklet til at brikken kunne brukes til andre funksjoner. Noen tidligere datamaskiner var basert på den, men de fleste brukte etterfølgeren 8080 i stedet, siden den var forbedret på en rekke punkter.

8008-familien er også referert til som MSC-8.

Designere
---------

Marcian "Ted" Hoff, Stan Mazor, Hal Feeney og Federico Faggin

Eksterne lenker
---------------

* En kortfattet oversikt over utvikling av mikroprosessorene
* MCS-8 brukermanual Arkivert 27. september 2007 hos Wayback Machine. med 8008s datablad (1972)

| * v
* d
* r
Mikroprosessorer fra Intel |
| --- |
| Forløpere til x86 | 4004 **·** 4040 **·** 8008 **·** 8080 **·** 8085 |
| x86-arkitektur | 8086 (8087) **·** 8088 **·** 80186 **·** 80188 **·** 80286 (80287) **·** 80386 (80387) **·** 80486 **·** Pentium **·** Pentium Pro **·** Pentium II **·** Celeron **·** Pentium III **·** Pentium 4 **·** Pentium M **·** Pentium D **·** Pentium Extreme Edition **·** Xeon **·** Core **·** Atom |
| Andre arkitekturer | iAPX 432 **·** i860 **·** i960 **·** XScale **·** Itanium |

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Chamba** er en by og et distrikt i den indiske delstaten Himachal Pradesh. Byen hadde i 2001 et folketall på 20 312 .

Før den indiske selvstendigheten i 1947 var Chamba et fyrstedømme på over 8000 kvadratkilometer. Fyrstedømmet lå inneklemt av Himalayas kjeder, som har topper på mer enn 6 000 meter. Fyrstedømmet lå også på linje med elvene Kavi og Chandra. En stor del av området var bevokst med skoger som igjen gjorde seg bra til jernbanebygg. Dalene rundt Chamba var fruktige og mye korn ble produsert. På sommrene førte gujarer fra Jammu et hundratusentals sauer, geiter, kuer og bøfler til de rike menneskene i Chamba.

I 1854 bygde britene på Chambas område, sanatoriumet Dalfaousie, som var tilhørende distriktet Gurdaspur. Hovedstaden Chamba, 14 km øst fra dette sanatoriet logger nå på høyre side av Kavi.

Referanser
----------

1. ↑  «Census of India 2001: Data from the 2001 Census, including cities, villages and towns (Provisional)». Census Commission of India. Arkivert fra originalen 16. juni 2004. Besøkt 1. november 2008.  «Arkivert kopi». Arkivert fra originalen 16. juni 2004. Besøkt 19. januar 2016.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** GeoNames
 |
Portal: Alternativ behandling

**Integrativ medisin** eller **helhetsmedisin** er en form for medisinsk praksis der konvensjonell medisin utøves i kombinasjon med alternativ medisin av medisinsk sertifisert personell. Den amerikanske legen Andrew Weil regnes som opphavsmannen til integrativ medisin.

Integrativ medisin har i særlig grad fått innpass i USA og Storbritannia. Særlig i sammenhenger hvor det er konkurranse om pasientene har dette blitt populært.

I likhet med den rendyrkede alternative medisin møtes integrativ medisin med stor skepsis fra fagmiljø for konvensjonell medisin. Andrew Weil ble i 2009 pålagt av amerikanske myndigheter å stanse markedsføringen av et kosttilskudd som ble hevdet å kunne forhindre svineinfluensa. To britiske universitetet tilbød i en kort periode undervisning i integrativ medisin, men etter massiv kritikk ble dette lagt ned.

I Skandinavia har integrativ medisin blitt frontet av den svenske legen Per-Arne Öckerman. Han hevder å ha påvist klinisk effekt av healing gjennom blodprøver, og å ha dokumentert store forskjeller i nivået av frie radikaler hos personer som har inntatt antioksidanter gjennom kosttilskudd.

Referanser
----------

1. ↑  Integrert behandling – Hva innebærer det? Arkivert 4. mai 2012 hos Wayback Machine. NIFAB
2. ↑  Om lov om alternativ behandling av sykdom mv. Helse- og omsorgsdepartementet
3. ↑  Agencies Warn Web Site Over H1N1 Claims MedPage Today
4. ↑  University of Buckingham does the right thing. The Faculty of Integrated Medicine has been fired. DC's Improbable Science
5. ↑  CV Arkivert 22. januar 2016 hos Wayback Machine. Per-Arne Öckermans hemsida

|  |  |
| --- | --- |
| Oppslagsverk/autoritetsdata | Nationalencyklopedin **·** LCCN **·** NDL
 |
**Intel 80186** er en mikroprosessor som ble lansert av Intel i 1982. Liksom sin forgjenger Intel 8086 hadde den 16-bit databuss, 20-bit adressebuss og kjørte i reell modus. Klokkefrekvensen var i begynnelsen 6 Mhz. Ettersom deler av mikrokoden var erstattet av en rekke integrerte maskinvare-komponenter, ble enkelte instruksjoner utført 10–20 ganger raskere enn på Intel 8086 ved samme klokkefrekvens. I gjennomsnitt utførte Intel 80186 1 million instruksjoner per sekund.

En sentral egenskap ved Intel 80186 var at den reduserte antallet eksterne brikker, ved å integrere disse i selve prosessoren: Avbruddskontrolleren, timere, kontrolleren for direkte minnetilgang og *chip select* enheten var integrerte.

Intel 80186 var lite brukt i personlige datamaskiner, selv om den også ble brukt i disse. Den ble hovedsakelig brukt i innebygde systemer med en lignende funksjonalitet som mikrokontrollere.

  

  

Intel 80186 hadde 8 flere instruksjoner enn 8086 og 8088:

```
ENTER  Opprett stakk for prosedyre-parametre
LEAVE  Høynivå prosedyre-avslutning
PUSHA  Legg alle generelle registre på stakken
POPA   Fjern alle generelle registre fra stakken
BOUND  Sjekk array-indeksen mot bounds
UD2    Generer unntak for ulovlig opkode
INS    Input fra port til streng
OUTS   Output streng til port
```

  


| * v
* d
* r
Mikroprosessorer fra Intel |
| --- |
| Forløpere til x86 | 4004 **·** 4040 **·** 8008 **·** 8080 **·** 8085 |
| x86-arkitektur | 8086 (8087) **·** 8088 **·** 80186 **·** 80188 **·** 80286 (80287) **·** 80386 (80387) **·** 80486 **·** Pentium **·** Pentium Pro **·** Pentium II **·** Celeron **·** Pentium III **·** Pentium 4 **·** Pentium M **·** Pentium D **·** Pentium Extreme Edition **·** Xeon **·** Core **·** Atom |
| Andre arkitekturer | iAPX 432 **·** i860 **·** i960 **·** XScale **·** Itanium |

|  |  |
| --- | --- |
| Oppslagsverk/autoritetsdata | BNF **·** BNF (data)
 |
**Frank Ottersen** (født 14. mars 1921 i Oslo, død 22. mai 1971 i Kolding, Danmark) var en norsk musiker (fiolin, saksofon, bass) og orkesterleder, kjent fra Oslos jazzmiljø og opptredener på radio og utgivelser. I 1950-årene var han orkesterleder for plateselskapet Philips og akkompagnerte blant annet Søstrene Bjørklund.

Han ble med i Oslo Rytmeklubb (1938) og ledet snart flere besetninger som
«Swing Ensemble» (også kalt «Frankie Swingers»), «F.O.'s Strenge Trio», «F.O. og hans Sextette», diverse husband, ved Edderkoppen teater og diverse restaurant-orkestre.
Ottersen virket også som kapellmester på Chat Noir, gjorde flere komposisjoner (bl.a. innspilt av Robert Normann) og spilte i
orkestre ledet av Robert Normann, Alf Søgaard og Rolf Syversen. Han 
var mangeårig vinner av nasjonale utøverkonkurranser på sitt instrument.
I den senere tid virket han i København med fiolinist Stuff Smith.

Referanser
----------

1. 1 2   Sigarett Stomp – Jazz i Norge 1940–1950, side(r) 277[Hentet fra Wikidata]

Eksterne lenker
---------------

* (en) Frank Ottersen på Discogs Rediger på Wikidata

* (en) Frank Ottersen på MusicBrainz Rediger på Wikidata

* (no) Frank Ottersen på Rockipedia Rediger på Wikidata
* (no) Biografi fra Jazzbasen.
* (no) Diskografi fra Jazzbasen.

  

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Rockipedia **·** VIAF **·** MusicBrainz **·** Discogs
 |
«Transitivitet» har flere betydninger.
**Transitivitet** er en grammatisk kategori innenfor verbmorfologien.

Eksempler på transitivitet
--------------------------

* *Magnus slår Siv.* («Siv» er det direkte objektet til «slår»)
* *Han gir henne en tjatring .* («tjatring» er det direkte objektet til «gi», og «henne» er det indirekte objektet.)

I første eksempel finner vi et monotransitivt verb – «slår» – som tar kun ett objekt, mens «gir» i eksempel nummer to er et ditransitivt verb, det tar to objekter. Tritransitive verb, som tar tre objekter, forekommer nokså sjelden.

Intransitive verb
-----------------

Verb som ikke tar objekt i det hele tatt kalles intransitive, et eksempel er «å løpe».

Ambitransitive verb
-------------------

Nok en kategori er såkalt ambitransitive verb (parverb), noe som volder språkbrukerne problemer. Disse kan være enten transitive eller intransitive, og skiller seg i preteritumsbøyningen:

* *Huset brant til grunnen.*
* *Jeg brente hekser.*

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** GND
 |
**Transferd** er et transport- og logistikkselskap som er datterselskap av Firda Billag og har hovedkontor i Førde.

Transferd ble dannet 1. januar 2011, dette skjedde etter at Firda Billag-gruppen kjøpte Fjord1 Transport av Fjord1-konsernet. Ved oppkjøpet valgte Firda Billag å starte eget selskap som overtok driften av Fjord1 Transport og godsdelen i Firda Billag. Navnet på dette selskapet ble bestemt av styret i Firda Billag-gruppen. Navnet ble Transferd med definisjonen av «Trans» fra Transport og ferd, som og frakte «ferd». Selskapet overtok Fjord1 Transports organisasjonsnummer. 

Pr. 1. januar 2013 er Knut Fagerli daglig leder i selskapet. (Tidligere har Stian Hårklau og Peter Olav Midthun vært ledeer)

Selskapet er også medeier i følgende selskaper:

* Sunnmøre Romsdal Billag Anleggstransport AS (SRB Anlegg) – 51,00%

Transferds transportvirksomhet med utgangspunkt i Sunnmøre ble sent på høsten 2015 solgt og overtatt av tre nye eiere. Hovedaksjonær (51%) ble Veøy AS, og resten av aksjekapitalen er delt likt mellom Nils Anders Larsen og Lars Elling Bjåstad. Nytt navn på dette selskapet ble Veøy Møre AS. Bjåstad ble administrerande direktør i selskapet.

Referanser
----------

1. ↑
2. ↑

Eksterne lenker
---------------

* (nn) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Frank Olsen** (født 30. april 1922, død 17. mars 1945) var en norsk motstandsmann under andre verdenskrig som ble henrettet av den tyske okkupasjonsmakten på Akershus festning. Han var født i Vestby og bodde i Oslo. Under okkupasjonen av Norge ble Olsen medlem av Milorg og utførte en rekke sabotasjeaksjoner.

13. februar 1945 skulle Olsen planlegge en sabotasjeaksjon sammen med Adolf Bogstad og Storm Willads Weinholdt i Weinholdts leilighet. Før noen av de tre ankom leiligheten hadde to Gestapo offiserer, en tysk og en norsk, ankommet for å sjekke Storms bror Kjell. Da Kjell heller ikke var hjemme, ventet Gestapo offiserene i stuen. Da Bogstad og Storm ankom leiligheten ble Gestapo offiserene mistenkelige, men Bogstad og Storm forklarte at de skulle planlegge en tur. De ble søkt og visste at de måtte komme seg unna før Frank Olsen kom, siden han hadde på seg viktige dokumenter som ville avsløre dem. Da Olsen ankom ble han sett at Storms far igjennom et vindu, men han klarte ikke å for kontakt med Olsen. Olsen ringte på ringeklokka, gikk inn og Gestapo offiserene skjønte da situasjonen. De tre ble holdt i leiligheten. Men da Adolf Bogstad forsøkte å rømme og ble drept, ble Frank Olsen, Storm Weinholdt, Storms far Sverre og Storms bror Kjell arrestert. De ble utsatt for tortur i Møllergata 19.

Frank Olsen ble dømt til døden den 15. mars av en SS domstol der Siegfried Wolfgang Fehmer var aktor. Han ble skutt på Akershus festning 17. mars 1945 og kroppen senket i Oslofjorden. Dette var den nest siste gangen nordmenn ble henrettet av tyskerne under krigen. Den siste var en *SS-Jäger* som ble henrettet for desertering (*Fahnenflucht*) 19. april.

Minnesmerke på Sarabråten over lokale Milorg-jegere som falt under krigen.
Sammen med 8 andre Milorg-jegere er Olsen hedret på et minnesmerke på Sarabråten i Østmarka.

Referanser
----------

1. 1 2  *Våre falne*: 1939-1945, bind 3, side 494 Grøndahl, Oslo 1950
2. ↑  Øyen, ed, 2007: side 164–168
3. ↑  Øyen, ed, 2007: side 175
4. 1 2  Nøkleby, Berit (1996). *'Skutt blir den...'. Tysk bruk av dødsstraff i Norge 1940–45*. Oslo: Gyldendal. s. 228. ISBN 82-05-22173-1.
5. ↑  «Tale ved Milorgbautaen i Østmarka». regjeringen. Besøkt 25. oktober 2015.

|  |  |
| --- | --- |
| Oppslagsverk/autoritetsdata | Fangeregisteret **·** Våre falne

 |

Portal: Andre verdenskrig
**Mathurin-Léonard Duphot**  (født 21. september 1769 i Lyon i Frankrike, død 27. desember 1797 i Roma), kalt **Leonard**, var fransk general under de franske revolusjonskriger.

Han var sønn av en steinhugger. Den 25. juli 1785 sluttet han seg til Vermandois-regimentet. Han ble forfremmet til sersjant den 25. mars 1792. Han deltok den franske alpehærens ekspedisjoner i Savoia, og ble deretter sendt til Nice. I november 1794 ble han *adjutant-general chef de brigade*. Han nevnes ofte i general Augereaus meldinger. Den 13. juni 1795 ble han fjernet fra rullene over aktive offiserer.

Den 9. februar 1796 ble han innkalt til tjeneste i innenrikshæren. Men han kom tilbake til general Augereau i Italia i august 1796, og var med i kampene ved Mantua, Rivoli og La Favorita. 

Han ble forfremmet til brigadegeneral den 30. mars 1797. Deretter dro han til Roma sammen med Joseph Bonaparte. Under sine bestrebelser på å få i stand et revolusjonært opprør der, ble han skutt og drept av folkemengden.

Hans død gav Napoleon påskudd til å okkupere Roma, avskaffe Kirkestaten og opprette lydriket Den romerske republikk.

Duhhot skrev også poesi, og ble kjent for sin diktning ved verkene *"Mon rêve"* og *"Ode aux mânes des héros morts pour la liberté"*.

Referanser
----------

1. ↑   GeneaStar, oppført som Léonard Duphot, GeneaStar person-ID duphotmathi[Hentet fra Wikidata]
2. ↑   Autorités BnF, oppført som Léonard-Mathurin Duphot, BNF-ID 15034132b[Hentet fra Wikidata]
3. ↑   Social Networks and Archival Context, SNAC Ark-ID w62k61ft, besøkt 9. oktober 2017[Hentet fra Wikidata]
4. ↑   www.frenchempire.net[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** ISNI **·** BNF **·** BNF (data) **·** SUDOC
 |
**Frank** «**Poncho**» **Sampedro** (født 25. februar 1949) er en amerikansk gitarist og medlem av rockebandet Crazy Horse, som særlig er kjent for det lange samarbeidet med Neil Young.

Han var født i Vest-Virginia og vokste opp i Detroit, Sampedro flyttet til California så snart han var gammel nok til å kjøre bil. Han spilte i ulike band i noen år før han ble med i Crazy Horse i 1975 i forbindelse med innspillingen av *Zuma*. Han ble introdusert til bandet av Billy Talbot i november 1974, nøyaktig to år etter at Danny Whitten, den tidligere gitaristen i bandet, hadde dødd av overdose. 

Med Sampedro i bandet, utviklet Crazy Horse en ny og strammere stil (i motsetning til den løsere stilen til Whitten), som både var en forutsetning for utviklingen av både grunge-stilen og noise rock-stilen, samtidig som det også gjorde at Neil Young kunne utvikle seg videre som sologitarist. 

I nyere tid tid har han også arbeidet i *The Tonight Show with Jay Leno* med bandlederen Kevin Eubanks. Han trakk seg tilbake i 2010 for å dyrke økologisk frukt, men har også deltatt på Young og Crazy Horse siste album *Americana* og *Psychedelic Pill*, begge fra 2012, med tilhørende turneer.

Sampedro bruker vanligvis en Gibson Les Paul og en Gibson ES-335, med det tykt strengesett (0.055" til 0.012" med en tvinnet G-streng ).

Diskografi
----------

**Som medlem av Crazy Horse:**

* *Crazy Moon* (1978)
* *Gone Dead Train: The Best of Crazy Horse 1971-1989* (2005)
* *Scratchy: The Complete Reprise Recordings* (2005)

**Som medlem av Neil Young & Crazy Horse:**

* *Zuma* (1975)
* *Rust Never Sleeps* (1979)
* *Live Rust* (konsert, 1979)
* *Re•ac•tor* (1981)
* *Life* (1987)
* *Ragged Glory* (1990)
* *Arc/Weld* (konsert, 1991)
* *Sleeps with Angels* (1994)
* *Broken Arrow* (1996)
* *Year of the Horse* (konsert, 1997)
* *Americana* (2012)
* *Psychedelic Pill* (2012)

**Bidragsyter til andre Neil Young-album:**

* *American Stars 'N Bars* (1977)
* *Comes a Time* (1977)
* *Trans* (1982)
* *This Note's for You* (1988)
* *Freedom* (1989)
* *Are You Passionate?* (2002)
* *Chrome Dreams II* (2007)

**Andre artister:**

* *Glimmer*, det andre soloalbumet til Kevin Salem fra 1996 (gitar);
* *Harlem*, album av Shawn Amos fra 2000 (gitar).

Referanser
----------

1. ↑  Et intervju med Neil Young hvor han diskuterer sitt egent og Crazy Horses ulike valg av utstyr

Eksterne lenker
---------------

* (en) Frank Sampedro på Internet Movie Database Rediger på Wikidata

* (sv) Frank Sampedro i Svensk Filmdatabas Rediger på Wikidata

* (fr) Frank Sampedro på Allociné Rediger på Wikidata

* (en) Frank Sampedro hos The Movie Database Rediger på Wikidata
* (en) Frank Sampedro på Discogs Rediger på Wikidata

* (en) Frank Sampedro på Discogs Rediger på Wikidata

* (en) Frank Sampedro på MusicBrainz Rediger på Wikidata

* (en) Frank Sampedro på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** NKC **·** MusicBrainz **·** MusicBrainz **·** Discogs **·** Discogs
 |